**Likumprojekta „Grozījumi Apcietinājumā turēšanas kārtības likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Eiropas Parlamenta un Padomes 2013.gada 22.oktobra direktīva 2013/48/ES par tiesībām uz advokāta palīdzību kriminālprocesā un Eiropas apcietināšanas ordera procesā, par tiesībām uz to, ka pēc brīvības atņemšanas informē trešo personu, un par tiesībām, kamēr atņemta brīvība, sazināties ar trešām personām un konsulārajām iestādēm (turpmāk – direktīva). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Direktīvas apsvērumu 4.punktā ir noteikts, ka „priekšnoteikums krimināllietās pieņemtu lēmumu savstarpējās atzīšanas principa īstenošanai ir dalībvalstu savstarpēja uzticēšanās citu dalībvalstu krimināltiesību sistēmām. Savstarpējās atzīšanas apmērs ir ļoti atkarīgs no vairākiem parametriem, kas ietver mehānismus aizdomās turēto vai apsūdzēto tiesību aizsardzībai un kopējus minimālos standartus, kas vajadzīgi, lai atvieglotu savstarpējās atzīšanas principa piemērošanu.”[[1]](#footnote-1)Direktīvā ir noteikti minimālie noteikumi par tiesībām uz advokāta palīdzību kriminālprocesā un Eiropas apcietināšanas ordera izpildes procesā saskaņā ar Padomes Pamatlēmumu 2002/584/TI (2002.gada 13.jūnijs) par Eiropas apcietināšanas orderi un par nodošanas procedūrām starp dalībvalstīm, tiesībām uz to, ka pēc brīvības atņemšanas informē trešo personu, un tiesībām, kamēr atņemta brīvība, sazināties ar trešajām personām un konsulārajām iestādēm. Tādējādi ar to veicina Eiropas Savienības Pamattiesību hartas, jo īpaši tās 4., 6., 7., 47. un 48.panta, piemērošanu, balstoties uz Eiropas Cilvēktiesību un pamatbrīvību aizsardzības konvencijas 3., 5., 6. un 8.pantu, kā tos ir interpretējusi Eiropas Cilvēktiesību tiesa, kura savā judikatūrā nepārtraukti nosaka standartus tiesībām uz advokāta palīdzību. Šī judikatūra *inter alia* paredz, ka taisnīgam procesam ir nepieciešams, lai aizdomās turētais vai apsūdzētais varētu saņemt visu pakalpojumu klāstu, kas ir konkrēti saistīti ar juridisko palīdzību. Šajā ziņā aizdomās turēto vai apsūdzēto advokātiem būtu jāspēj bez ierobežojumiem nodrošināt aizstāvības pamataspektus.[[2]](#footnote-2)Lai gan Kriminālprocesa likums (turpmāk - KPL) kopumā paredz plašu aizstāvības tiesību noregulējumu, tomēr atsevišķas direktīvas normas paredz plašāku šo tiesību izmantošanas iespēju, līdz ar to ir nepieciešami atsevišķi grozījumi KPL. Arī Apcietinājuma turēšanas kārtības likums (turpmāk - ATKL) regulē atsevišķas normas, kas saistītas ar tiesību uz aizstāvību realizāciju. Tomēr, lai nodrošinātu pilnīgu Latvijas tiesību normu atbilstību direktīvai ir nepieciešams ATKL papildināt ar grozījumu.Likumprojekta „Grozījumi Apcietinājuma turēšanas kārtības likumā” (turpmāk – likumprojekts) 1.pants paredz ATKL 13.panta pirmās daļas 7.punktu izteikt jaunā redakcijā, tādējādi paredzot, ka apcietinātajam ārvalstniekam ir tiesības bez ierobežojuma un konfidenciāli tikties ne tikai ar aizstāvi, bet arī tā diplomātiskās vai konsulārās pārstāvniecības pārstāvi. Līdz šim apcietinātajam ārvalstniekam tiesības tikties ar diplomātiskās vai konsulārās pārstāvniecības pārstāvi vienatnē bez ierobežojuma, ievērojot izmeklēšanas cietuma dienas kārtību, Latvijā izriet no starptautiskajiem dokumentiem - 1963.gada Vīnes Konvencijas par konsulārajiem sakariem 36.panta c) apakšpunkta un 1961.gada Vīnes konvencijas par diplomātiskajiem sakariem 41.panta 1.punkta, kas Latvijā ir spēkā kopš 1992.gada 14.marta un kā starptautisko paražu tiesības Latvijai ir saistošas kopš 1990.gada 4.maija, un atsevišķi ATKL nebija noteiktas, tomēr šīs tiesības ir būtiskas, lai pēc iespējas plašāk tiktu nodrošinātas personas tiesības uz aizstāvību (īpaši gadījumā, ja ārvalstnieks atrodas apcietinājumā).Likumprojekta 2.pants paredz papildināt ATKL ar informatīvo atsauci uz direktīvu. |
| 3. | Projekta izstrādē iesaistītās institūcijas | Ar tieslietu ministra 2014.gada 2.janvāra rīkojumu Nr.1-1/6 tika izveidota darba grupa, lai izvērtētu KPL atbilstību direktīvai. Darba grupas sastāvā tika iekļauti Ģenerālprokuratūras, Iekšlietu ministrijas, Valsts policijas, Rīgas rajona tiesas, Rīgas apgabaltiesas, Zvērinātu advokātu padomes, Tieslietu ministrijas un Juridiskās palīdzības administrācijas pārstāvji.Likumprojekts izvērtēts arī darba grupā Kriminālprocesa likuma grozījumu izstrādei, kas izveidot ar tieslietu ministra 2010.gada 7.decembra rīkojumu Nr.1-1/438. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Apcietinājumā esošie ārvalstnieki.  |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ņemot vērā, ka virkne direktīvas normu attiecas uz kriminālprocesuāliem jautājumiem, nepieciešami arī „Grozījumi Kriminālprocesa likumā” (VSS-1156), kas izsludināti VSS 2015.gada 18.decembrī (prot. Nr.49 13.§). |
| 2. | Atbildīgā institūcija | Tieslietu ministrija. |
| 3. | Cita informācija | Nav.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | **2013.gada 22.oktobrī pieņemta** Eiropas Parlamenta un Padomes direktīva 2013/48/ES par tiesībām uz advokāta palīdzību kriminālprocesā un Eiropas apcietināšanas ordera procesā, par tiesībām uz to, ka pēc brīvības atņemšanas informē trešo personu, un par tiesībām, kamēr atņemta brīvība, sazināties ar trešām personām un konsulārajām iestādēm.Saskaņā ar direktīvas 15.pantu tās **pārņemšanas termiņš** ir **2016.gada 27.novembris.** Likumprojektam jāstājas spēkā līdz 2016.gada 27.novembrim. Tāpat Latvijai ir saistošas Eiropas Savienības Pamattiesību hartas 47.pantā noteiktās tiesības uz efektīvu tiesību aizsardzību un taisnīgu tiesu un 48.panta 2.punktā ir garantētas tiesības uz aizstāvību. |
| 2. | Citas starptautiskās saistības | Eiropas Cilvēktiesību un pamatbrīvību aizsardzības konvencijas 6.pantā un Starptautiskā pakta par pilsoniskajām un politiskajām tiesībām 14.pantā ir noteiktas tiesības uz taisnīgu tiesu.Apcietinātā ārvalstnieka tiesības tikties ar diplomātiskās vai konsulārās pārstāvniecības pārstāvi vienatnē bez ierobežojuma, ievērojot izmeklēšanas cietuma dienas kārtību, Latvijā izriet arī no 1963.gada Vīnes Konvencijas par konsulārajiem sakariem 36.panta c) apakšpunkta un 1961.gada Vīnes konvencijas par diplomātiskajiem sakariem 41.panta 1.punkta, kas Latvijā ir spēkā kopš 1992.gada 14.marta un kā starptautisko paražu tiesības Latvijai ir saistošas kopš 1990.gada 4.maija. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes direktīva 2013/48/ES (2013.gada 22.oktobris) par tiesībām uz advokāta palīdzību kriminālprocesā un Eiropas apcietināšanas ordera procesā, par tiesībām uz to, ka pēc brīvības atņemšanas informē trešo personu, un par tiesībām, kamēr atņemta brīvība, sazināties ar trešām personām un konsulārajām iestādēm. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 7.pants | Likumprojekta 1.pants, KPL 60.2panta trešās daļas 2.punkts, KPL 247.panta pirmā un trešā daļa, ATKL 13.panta pirmās daļas 5. un 6.punkts, 13.1panta pirmā daļa | Daļēji. Ar likumprojekta „Grozījumi Kriminālprocesa likumā” tiks pārņemts pilnībā. | Neparedz stingrākas prasības. |
| 15.pants | Likumprojekta 2.pants | Pārņemts pilnībā | Neparedz stingrākas prasības. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav. |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1950.gada 4.novembra Eiropas Padomes Cilvēka tiesību un pamatbrīvību aizsardzības konvencijas 6.panta 3.punkts;1966.gada 16.decembra Apvienoto Nāciju organizācijas Starptautiskā pakta par pilsoņu un politiskajām tiesībām14.pants;1963.gada Vīnes Konvencijas par konsulārajiem sakariem 36.panta c) apakšpunkts;1961.gada Vīnes konvencijas par diplomātiskajiem sakariem 41.panta 1.punkts. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā. |
| Eiropas Cilvēktiesību un pamatbrīvību aizsardzības konvencijas 6.pantā un Starptautiskā pakta par pilsoniskajām un politiskajām tiesībām 14.pantā ir noteiktas tiesības uz taisnīgu tiesu.Apcietinātā ārvalstnieka tiesības tikties ar diplomātiskās vai konsulārās pārstāvniecības pārstāvi vienatnē bez ierobežojuma, ievērojot izmeklēšanas cietuma dienas kārtību, Latvijā izriet arī no 1963.gada Vīnes Konvencijas par konsulārajiem sakariem 36.panta c) apakšpunkta un 1961.gada Vīnes konvencijas par diplomātiskajiem sakariem 41.panta 1.punkta, kas Latvijā ir spēkā kopš 1992.gada 14.marta un kā starptautisko paražu tiesības Latvijai ir saistošas kopš 1990.gada 4.maija. | Likumprojekta 1.pants paredz ATKL 13.panta pirmās daļas 7.punktu izteikt jaunā redakcijā, tādējādi paredzot, ka apcietinātajam ārvalstniekam ir tiesības bez ierobežojuma un konfidenciāli tikties ne tikai ar aizstāvi, bet arī tā diplomātiskās vai konsulārās pārstāvniecības pārstāvi, tādējādi tiks nodrošinātas būtiskas personas tiesības uz aizstāvību (īpaši gadījumā, kad apcietinājumā atrodas ārvalstnieks).  | Ar likumprojekta 1.pantu tiks izpildītas Eiropas Cilvēktiesību un pamatbrīvību aizsardzības konvencijas 6.pantā un Starptautiskā pakta par pilsoniskajām un politiskajām tiesībām 14.pantā noteiktas tiesības uz taisnīgu tiesu, kā arī 1963.gada Vīnes Konvencijas par konsulārajiem sakariem 36.panta c) apakšpunkta un 1961.gada Vīnes konvencijas par diplomātiskajiem sakariem 41.panta 1.punkta prasības. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav plānotas īpašas sabiedrības līdzdalības un komunikācijas aktivitātes.  |
| 2. | Sabiedrības līdzdalība projekta izstrādē | Lai informētu sabiedrību par likumprojektu un dotu iespēju izteikt par to viedokļus, likumprojekts saskaņā ar Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” tika ievietots Tieslietu ministrijas interneta mājas lapā 2014.gada 24.novembrī un pieteikties līdzdalībai varēja līdz 2014.gada 8.decembrim. |
| 3. | Sabiedrības līdzdalības rezultāti | Viedokļi no sabiedrības locekļiem par likumprojektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tiesību akta izpilde notiks esošo valsts institūciju ietvaros.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas valsts institūcijas netiek radītas, esošās institūcijas netiek likvidētas vai reorganizētas. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

18.03.2015. 8:45

1745

J.Janums

67036970, Juris.Janums@tm.gov.lv

1. Eiropas Parlamenta un Padomes 2013. gada 22. oktobra direktīva 2013/48/ES par tiesībām uz advokāta palīdzību kriminālprocesā un Eiropas apcietināšanas ordera procesā, par tiesībām uz to, ka pēc brīvības atņemšanas informē trešo personu, un par tiesībām, kamēr atņemta brīvība, sazināties ar trešām personām un konsulārajām iestādēm.
Pieejama: http://eur-lex.europa.eu/legal-content/LV/TXT/?uri=uriserv:OJ.L\_.2013.294.01.0001.01.LAV [↑](#footnote-ref-1)
2. *Turpat* [↑](#footnote-ref-2)